text: Bådsalget har vind i sejlene
  26 februar 2017 kl. 15.20
  Solgt, solgt og solgt. Skilte på flere af bådene ved Boat Show i Messe C i Fredericia signalerer, at bådbranchen er på rette kurs.
  Bådmessen i Fredericia er kommet godt fra start denne weekend, og modsat tidligere år tynger finanskrisen ikke messens gæster.
  -De seneste udstillinger vi har haft, er der blevet handlet masser af udstyr og tilbehør, men i år er udstillingen kendetegnet ved , at der nu sælges både igen, siger messechef Lars Søndergaard til TV SYD.
  Bådene kommer ikke ud at sejle før næste weekend er overstået, hvor Boat Show fortsætter. Men allerede nu har rigtig mange sat kursen mod bådmessen - og det ser ud til at lykkes at matche succesen fra 2015, hvor der var 30.000 besøgende.
  - Efter nogle år med tørke, er der altså kommet gang i bådsalget igen. Så det er jo rigtig positivt, siger Lars Søndergaard.
  
  